สิริมงคล
โดย...ทีมข่าวการเงินโพสต์ทูเดย์
15 ม.ค. 2559

โดย...ทีมข่าวการเงินโพสต์ทูเดย์
เมื่อเช้าวานนี้ คุณปั้น “บัณฑูร ล่ำซำ” ประธานกรรมการ ธนาคารกสิกรไทย ถือโอกาสนี้เอาฤกษ์เอาชัยก่อนวันคล้ายวันเกิดในวันที่ 15 ม.ค. ด้วยการลงไปแหวกว่ายในแอ่งน้ำชั้นที่ 3 ของน้ำตกสะปัน ที่ อ.ดงพญา และบ่อเกลือ จ.น่าน อย่างสบายอกสบายใจ 
ที่จะต้องลงไปอาบน้ำตกสะปัน เพราะน้ำตกแห่งนี้เป็นแหล่งกำเนิดต้นแม่น้ำน่าน ซึ่งเป็นแม่น้ำสำคัญหล่อเลี้ยงเมืองน่านและเป็นหนึ่งในต้นน้ำของแม่น้ำเจ้าพระยา 
คุณปั้นเล่าว่า ครูบาอาจารย์บอกว่าเป็นธรรมเนียมที่เจ้าเมืองน่านในอดีตจะลงไปแช่น้ำเพื่อชำระล้างสิ่งที่ไม่ดีออกไป สิ่งที่ไม่ดีนี้อาจจะหมายถึงคุณไสยมนตร์ดำต่างๆ ที่โดนกระทำในช่วงปีที่ผ่านมา  
ที่สำคัญคือจะทำให้หนุ่มแน่นมีเรี่ยวแรงมากขึ้น
นี่ไม่ใช่ครั้งแรกที่คุณปั้นลงไปแช่น้ำเพื่อความเป็นมงคลตามความเชื่อ ก่อนหน้านี้ก็เคยลงไปแช่ครั้งแรกเมื่อเดือน ก.ย.ปีที่แล้ว
เที่ยวนี้น้ำเย็นไปนิดเพราะอากาศที่น่านกำลังเย็นสบาย ทำเอาเจ้าป้อหอบไปเหมือนกัน ฮ่า ฮ่า